《别怨》
清代·安志文

相见杳无期，相思情若何。会日苦何少，别日苦何多。

青松与女苦，本不同根生。弱蔓附乔柯，经绵有余情。

结发为夫妇，以子托终身。君今事远役，念妾独谁亲。

仰顾梁上燕，春来及秋去。雄雌相哺雏，同飞复同住。

千愁起无端，万恨消何处。幽怀复有感，潸然泪如雨。

作者简介：安志文，字全宇，南鸿公少子，清无锡人，工诗文。有《全宇公遗稿》。